eo eo ceb en lt eo lt it lt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo de eo eo eo de eo en pt id eo eo eo eo eo en eo en eo fr eo eo eo ja eo sv eo en eo eo eo it eo pl pt es eo eo eo sv eo ru eo es eo eo eo de eo ru ia eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo eo eo eo eo eo eo en eo eo eo tr ro eo eo es
TEJO sen buĝeto “pro sabotado de UEA” – Libera Folio
de Redakcio je 2017-04-192017-04-21 en movado, TEJO, UEA
La estraro de TEJO dum ĵusa komitata kunsido daŭre ne povis prezenti financan raporton pri la jaro 2016, nek buĝeton por la jaro 2017. Laŭ la estraro la problemo estas kaŭzita de la fakto, ke la Centra Oficejo ne donas al la kasisto de TEJO la bezonatajn informojn.
La ĉefa decida organo de TEJO, la komitato, kunvenis dum la Internacia Junulara Forumo okazinta en Italio dum la paska semajnfino. Krom la daŭre ne ekzistanta financa raporto, ĝis la lasta momento mankis ankaŭ tagordo por la kunsido.
La unua punkto de la tagordo, kiu fine estis afiŝita en la komitata diskutejo, estis “raciigi la estraranecan periodon al la vivo de junuloj”. Pli simple dirite temis pri tio, ke oni mallongigu la oficperiodon de la estraranoj de du jaroj al unu.
Laŭ kritikantoj de la lastmomente prezentita ŝanĝopropono la mallongigo de la estrara oficperiodo kaŭzos novajn problemojn en la kontinueco de la estrara laboro, ĉar la estraranoj apenaŭ havos tempon akiri sciojn kaj kompetenton pri siaj taskoj antaŭ ol ili jam devos transdoni la taskojn al siaj posteuloj, des pli ke la estraranoj povos ofici maksimume dum du sinsekvaj mandatperiodoj. Spite la kritikon, la propono estis akceptita de la majoritato.
Dum la diskuto pri la jarraporto pri 2016 denove leviĝis la demando, kial daŭre mankas la financa parto de la raporto, kiu laŭ la regularo devis esti prezentita jam en januaro. Responde al tio la estraro klarigis, ke tute ne kulpas la kasisto de TEJO, sed la Centra Oficejo de UEA, kiu ne donas al la kasisto la bezonatajn informojn pri la financaj aferoj de TEJO.
Same dum diskuto pri la jura memstariĝo de TEJO la estraro kulpigis la Centran Oficejon kaj konkrete la ĝeneralan direktoron de UEA pri la prokrastiĝo de la jura registrado de la nova statuto de TEJO. Ĉar la statuto daŭre ne estas jure registrita, TEJO daŭre ne estas oficiale sendependa organizaĵo.
En aparta punkto de la tagordo estis traktitaj la “rilatoj inter TEJO kaj CO”.
La klarigoj de la estraro pri la prokrastumado de la Centra Oficejo kaj la ĝenerala direktoro vekis miron inter la komitatanoj. Alexandre Raymond, komitatano A kaj eksa estrarano de TEJO, dum la diskuto konkludis, ke temas pri rekta sabotado de TEJO flanke de la Centra Oficejo.
La prezidanto de TEJO, Michael Boris Mandirola, ne kontraŭdiris, sed aldonis, ke la prezidanto de UEA, Mark Fettes, havas la “saman sintenon” al TEJO kiel la ĝenerala direktoro. Dum baldaŭa kunsido de la estraro de UEA Mandirola kiel reprezentanto de TEJO promesis levi la temon pri la kunlaborproblemoj.
Punkto pri buĝeto por la jaro 2017, kiu devis esti aprobita jam dum la pasintjara IJK, tute mankis en la tagordo de la komitato de TEJO. La sendependiĝanta asocio do plu agados sen ajna plano aŭ superrigardo pri siaj propraj financoj por la kuranta jaro.
La prezidanto de TEJO, Michael Boris Mandirola kaj la ĝenerala direktoro de UEA, Veronika Poór, ne respondis al demandoj de Libera Folio pri la asertataj problemoj en la kunlaboro. La estraro de UEA kunvenos en la Centra Oficejo dum la sekva semajnfino.
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
Esperantisto malliberigita en Moskvo
Aresto kaŭzis batalon inter rusiaj esperantistoj
Ordigi laŭ:   plej nova | plej malnova | plej populara
Kundividu ĉe TwitterKundividu ĉe Google
Nekapabla, stulta kaj ankaŭ malica – la TEJO-estraro. Atendu ni la sekvan gradon de tuta sin-trompo! Kiam oni volas esti sendependa organizaĵo, oni agu sendepende. Similas al infanĝardeno.
Kundividu ĉe TwitterKundividu ĉe Google
Bonvolu, Andreo, ne tro indigniĝi pro la TEJO-estraro. Eble ĝi sekvas la padon montritan de GEJ-estraro: Oni faras strangiozajn projektoplanojn dum unu-du jaroj, kaj la sekva estraro malkovras kun miro, ke subite la tradicie bonekipita kaso estas malplena. Sekva esploro ne trovas la kaŭzojn, sed almenaŭ montras, ke "ĉiuj elspezoj estis konformaj al la statuto".
La mondo ne pereos pro tio, ke unu societo volas nepre ruinigi sin mem.
Ĝuu la belan, kvankam tro malvarman veteron! 🙂
Kundividu ĉe TwitterKundividu ĉe Google
Mi ne havas opinion pri la sendependiĝo de TEJO, kaj mi ankaŭ ne scias ĉu TEJO havas problemojn pro ne-agado de la centra oficejo. Tamen, se estas tiel, tio signifas ke oni ne bone elpensis la aranĝojn post sendependiĝo: kial sendependa TEJO ne povu bone funkcii pro la agoj aŭ ne-agoj de alia asocio de kiu ĝi ne plu dependas?
Kundividu ĉe TwitterKundividu ĉe Google
🙂 Jesa respondo aspek'tej'as en la bona demando, samtiel neniaj opinioj produktus nulega problemo.
Kundividu ĉe TwitterKundividu ĉe Google
Mi legis tiun artikolon tuj kiam ĝi aperis, kaj mi relegas ĝin post kelkaj tagoj, por reagi post pensado. Mi tute ne komprenas kial UEA, kies estraro subtenis la sendependiĝon de TEJO, sabotus ĝin. Sed oni povas facile imagi tion, kio okazis. La ĜD estas sufiĉe nova, kaj ŝia laboro estas peza. Ŝi do forgesis sendi iun gravan dokumenton. La kasisto de TEJO, ankaŭ nova kaj iom fajfante pri tiuj "bagatelaĵoj", forgesis peti tiun dokumenton, kaj do ne p(r)ovis verki la raporton. Kiam iuj sindemandis kial ne estas raporto, li akuzis la ĜD-on por sin senkulpigi, sed li estas almenaŭ… Legi pli »
Kundividu ĉe TwitterKundividu ĉe Google
Nekredeble, ŝajnas ke oni serĉas kulpulojn for de la propra domo. Konvenas ĉiam serĉi solvojn anstataŭ polemikojn, nu, la plimulto deziras aŭdi pli bonajn kaj harmoniajn sciigojn.
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
TEJO daŭre sen buĝeto sed baldaŭ sendependa
Rekorda minuso de 86.700 eŭroj ĉe UEA
Politikisto volas cenzuri libron pri Zamenhof
Ukrainiaj esperantistoj invitas al la fronto
Aresto kaŭzis batalon inter rusiaj esperantistoj
Yves Bellefeuille pri Rekorda minuso de 86.700 eŭroj ĉe UEAOni bankrotas kiam oni ne povas ĝustatempe pagi siajn ŝuldojn. Oni povas esti ab…
Yves Bellefeuille pri Rekorda minuso de 86.700 eŭroj ĉe UEAEn Lille en 2015, UEA ricevis ĉ. 35 eŭrojn por ĉiu aliĝo (preskaŭ 100 000 eŭrojn…
Redakcio pri Rekorda minuso de 86.700 eŭroj ĉe UEAInteresa diskuto pri ĉi tiu artikolo kaj la financoj de la asocio okazas en la k…
pistike65 pri Rekorda minuso de 86.700 eŭroj ĉe UEALaŭ ne nepre bona kutimo, pluraj diskutas pri la artikolo, ne ĉi tie, sed ĉe Fac…
dennis keefe pri Rekorda minuso de 86.700 eŭroj ĉe UEALa analizo de financaj kontoj ne estas facila afero, do prefere ne kulpigu iun a…
ESF nomis novan Ĉefdirektoron
Radio Esperanto: ne nur aŭsultebla, sed ankaŭ abonebla
Malferma alvoko: Iĝu TEJO volontulo en Burundo!
Kuraĝe kaj kore el Afriko
La 74-a IJK – Internacia Junulara Kongreso de TEJO okazos en Badajoz, Hispanio
12 vizaĝoj de ugandaj virinoj
Strategia jaro por Tutmondaj Voĉoj
Vjetnamio: Kial oni ne starigu manĝbastonetojn en rizbovlon
Alţi paşi în Esperanto.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.